b"\n_START_ARTICLE_\nEspanjan ymp\xc3\xa4riajo 2009\n_START_SECTION_\nJoukkueet ja ajajat\n_START_PARAGRAPH_\nKilpailussa oli mukana 17 UCI ProTour -tallia ja viisi UCI Continental Circuits -tason joukkuetta. ProTour-talleista mukaan kutsuttiin alun perin kaikki muut paitsi Fuji - Servetto ja Katju\xc5\xa1a. Fuji-Servetto sai kuitenkin valituksen j\xc3\xa4lkeen osanotto-oikeuden kilpailuun. _NEWLINE_Mukana olivat seuraavat tallit: Ag2r-La Mondiale, Andaluc\xc3\xada-Cajasur, Astana, Bbox Bouygues T\xc3\xa9l\xc3\xa9com, Caisse d'Epargne, Cerv\xc3\xa9lo TestTeam, Cofidis, Contentpolis-Ampo, Euskaltel-Euskadi, Fran\xc3\xa7aise des Jeux, Fuji - Servetto, Garmin-Slipstream, Lampre-N.G.C., Liquigas, Quick\xc2\xb7Step - Innergetic, Rabobank, Silence-Lotto, Columbia-HTC, Milram, Saxo Bank, Vacansoleil ja Xacobeo Galicia._NEWLINE_Edellisvuoden kolme parasta, Alberto Contador, Levi Leipheimer ja Carlos Sastre, eiv\xc3\xa4t olleet mukana. K\xc3\xa4rkisijoille veikkailtiin ennakkokaavailuissa muun muassa Ivan Bassoa, Tom Danielsonia, Cadel Evansia, Jakob Fuglsangia, Robert Gesinki\xc3\xa4, Chris Horneria, Kim Kircheni\xc3\xa4, Roman Kreuzigeria, Jos\xc3\xa9 \xc3\x81ngel G\xc3\xb3mez Marchantea, Daniel Martinia, Ezequiel Mosqueraa, Samuel S\xc3\xa1nchezia, Andy ja Fr\xc3\xa4nk Schlecki\xc3\xa4, Alejandro Valverdea sek\xc3\xa4 Christian Vandevelde\xc3\xa4. Mukana oli my\xc3\xb6s vuoden 2006 voittaja Aleksandr Vinokurov, joka vapautui muutamaa viikkoa ennen kilpailun alkua kahden vuoden kilpailukiellosta._NEWLINE_Kokonaiskilpailun voitti Alejandro Valverde 55 sekunnin erolla Samuel S\xc3\xa1ncheziin, Cadel Evans oli kolmas. Pistekilpailun voitti Andr\xc3\xa9 Greipel, m\xc3\xa4kikirikilpailun David Moncouti\xc3\xa9, yhdistelm\xc3\xa4kilpailun Valverde ja joukkuekilpailun Xacobeo Galicia.\n_START_SECTION_\nLopputulokset\n_START_PARAGRAPH_\nKilpailuosioiden lopputulokset muodostuivat seuraaviksi"